 Cynllun Dysgu Bagloriaeth Cymru – Cenedlaethol

Mae’r Cynllun Dysgu hwn wedi’i gynllunio i gael ei ddefnyddio gan athrawon a thiwtoriaid sy’n darparu’r Prosiect Unigol Bagloriaeth Cymru o fis Medi 2015 ymlaen.

Bloc Addysgu 3 – Rhifedd 3

|  |  |  |  |  |
| --- | --- | --- | --- | --- |
| Gweithgaredd Dysgu | Sgiliau a Ddatblygir | Adnoddau | Gwahaniaethu | DD/Asesiad |
| **I ddechrau** – gofynnwch i'r disgyblion beth yw eu dealltwriaeth o'r gair cyfartaledd.  Ydyn nhw'n deall y termau Cymedr, Canolrif, Modd ac Amrediad?    Rhowch set o gardiau i bob disgybl.  Gofynnwch i'r disgyblion baru'r termau cywir â'r diffiniadau a'r dull o gyfrifo'r ateb. | Rhifedd -  Dulliau o ddadansoddi data - cymedr, canolrif, modd ac amrediad. | Set o gardiau'n rhoi termau, diffiniadau a dulliau. (3.3) | Yn ôl deilliant | DD4 |
| **Faint o frogaod.**  Y disgyblion yn dilyn y cyfarwyddiadau i weld sut mae maint sampl yn gallu effeithio ar ganlyniad dadansoddi data | Rhifedd -  Dulliau o ddadansoddi data - cymedr, canolrif, modd | PPT Faint o frogaod (3.4)  Papur a beiros  Cyfrifiannell |  | DD4 |
| **Tŷ bwgan**  Mae'r dosbarth yn gallu mynd ar y cyfrifiaduron  ac agor 'gêm tŷ bwgan - cyfartaledd - fersiwn disgyblion.pps'  Gadewch iddyn nhw edrych ar y rhagarweiniad,  yna eglurwch y caiff cyfres o gwestiynau eu gofyn iddyn nhw  ac y bydd canlyniad y stori'n dibynnu ar gywirdeb eu hatebion.  Os cawn nhw ddau gwestiwn yn anghywir, bydd y gêm yn dod i ben (mewn ffordd ddrwg!)  a bydd rhaid iddyn nhw ailddechrau.  Dywedwch wrth y dosbarth y bydd rhaid iddyn nhw  wneud set lawn o gyfrifiadau i ateb pob cwestiwn, ac ar ôl ateb bydd rhaid iddyn nhw ddewis y botwm cywir.  Ar ôl gorffen, gallwch chi edrych drwy eu gwaith cyfrifo i wneud yn siŵr eu bod nhw wedi gwneud y gweithgaredd yn iawn. | Rhifedd -  Dulliau o ddadansoddi data - cymedr, canolrif, modd | PowerPoint Tŷ Bwgan (3.5, 3.6)  TGCh ar gael | I unrhyw un sy'n gorffen yn gynnar,  dywedwch wrthyn nhw y byddan nhw'n cael stori wahanol os ydyn nhw'n cael un o'r cwestiynau cynharach yn anghywir,  felly gallan nhw fynd yn ôl i'r dechrau a cheisio dod o hyd i'r holl wahanol straeon. |  |